Nezisková organizácia Free Software Foundation Europe (FSFE)
umožňuje ľuďom používať slobodný softvér podľa vlastných predstáv
a slobodne od roku 2001.
Na začiatku išlo o záujem iba niekoľkých ľudí.
Dnes už ide o rozšírenú tému,
pretože digitalizácia zasahuje do životov ľudí viac a viac.
Tiež ovplyvňuje spoločnosti, organizácie a štátnu správu.
Stále viac pôsobí na naše osobné prostredie a celkovo na spoločnosť.
Sila softvéru tiež rastie. Môžu uniknúť osobné údaje a
softvér môže rozhodnúť, čo môžeme a nemôžeme urobiť.
Môžeme tak stratiť našu slobodu,
alebo aj naše životy.
Preto obhajujeme obmedzenie sily neslobodného softvéru
a namiesto toho chceme rozdeliť moc a prístup čo najširšie
použitím slobodného softvéru, tiež známeho ako softvér s otvoreným zdrojovým kódom.
Mnoho ľudí pozná slobodný softvér ako užitočné programy a aplikácie,
no myšlienka slobodného softvéru je oveľa významnejšia
a obstála v skúške časom.
Poháňa systémy, ktoré tvoria základ nášho digitálneho sveta.
Rozdiel medzi slobodným a neslobodným softvérom je,
že slobodný softvér nám vždy zaručuje 4 základné práva:
Ktokoľvek môže softvér slobodne použiť, študovať, zdieľať a vylepšiť.
Ak je softvér vyvinutý pod slobodnou licenciou,
ktokoľvek ho môže použiť bez obmedzení kedykoľvek a kdekoľvek.
Zdrojový kód môže čítať ktokoľvek, čo môže viesť k lepšej transparentnosti a bezpečnosti.
Ľudia z celého sveta môžu spolupracovať na problémoch, ktoré ovplyvňujú ľudstvo.
Softvér môžu zdieľať, diskutovať o ňom a vylepšovať ho spoločne.
Tento prístup je známy už mnoho dekád a hnutie sa stále zväčšuje a vyvíja.
Niektorí ľudia a spoločnosti však používajú vedomosti a nástroje na dosiahnutie cieľov,
ktoré jednotlivci, FSFE a iné organizácie vnímajú kriticky.
Preto prebieha debata o tom, či by sa mali 4 práva obmedziť,
aby sme si mohli lepšie uctiť naše hodnoty a presvedčenia,
alebo ochrániť obchodné modely.
Veríme, že softvérová sloboda a vyrovnávanie softvérových rozdielov
sú nevyhnutné pre demokraciu.
Avšak, nejde vždy o správny nástroj na všetky problémy okolo nás.
Chceme slobodný softvér, aby mohli ľudia po celom svete
spoločne tvoriť technológie v nezávislom prostredí
a zlepšiť tak demokratické zapojenie do digitálnej doby.
Nechceme to oslabiť novými obmedzeniami.
Slobodný softvér používa stále viac ľudí.
Sú stále rozmanitejší.
Aby sa proces utvárania technológií stal čo najviac inkluzívnym,
potrebujeme sa viac rešpektovať.
Zároveň, ako hnutie, musíme pamätať na naše 4 základné hodnoty:
Používať, študovať, zdieľať, vylepšovať. Pre všetkých.
Mimochodom, toto video bolo tiež vytvorené pomocou slobodného softvéru.
fsfe.org/freesoftware
fsfe.org/contribute